Selv om jollene har en karakteristisk form og er en egen båttype, hadde den ikke eget navn og ble bare kalt jolle (lokalt «joll» eller «joill») til skille fra andre speiljoller med annen form (skipsbåt/lettbåt) og fra spissbåter. Størrelsen var knyttet til moderbåtens størrelse da de opp/ned måtte få plass på tvers om bord i fiskebåten. Etter størrelse ble de derfor kalt åttringsjolle eller fembøringsjolle. De større jektene hadde mer plass og fikk da større joller på ca. 12 fot; jektejolle.